Tatoeba sentences — language code: ber
Taklalt tamezwarut ad tt-tezzi deg tlemmast n yiẓdi-nni yersen ɣef tama wadda ines deg kra n tqedduḥt tamecṭuḥt.
Afus azelmaḍ ad yeṭṭef ixef wis sin n teklalt ara ijebbed cwiṭ cwiṭ.
Ma d tidikelt n ufus ayeffus ad tberren iẓdi-nni ɣef teglut-is n uḍar-is ayeffus.
Taklalt-nni ad tettirqiq, ad tettiɣzif, isirigen-is wa ad yebren ɣef wayeḍ, ad tuɣal d aḍraf.
Ad tfakk kan s yiwet n teklalt yettwallmen, ad as-tsečč tayeḍ alma yeččur yeẓdi-nni.
Mi ara tɛeddi ad d-tekkes aḍraf-nni yettlen ɣef yiẓdi, ixef arqaq n tama ufella n yiẓdi ad t-tesɛeddi gar snat n tfednin n uḍar-is ayeffus.
Ad d-tejbed aḍraf s yixef-is, ad t-tawi ad d-yezzi i yiɣil n ufus aẓelmaḍ, ad tuɣal ad t-id-terr s iɣil n ufus ayeffus, akkenni alamma ifukk-d uḍraf yettlen ɣef yeẓdi.
Ɣer taggara ad yuɣal d ayen iwimi neqqar afus n uḍraf.
Tikulal n taduṭ ttuɣalent d aḍraf, aḍraf teggen-t d ifassen.
S tama-nniḍen, ulman n uẓeṭṭa d ided i tettellem Nna Mennun.
Tamhelt-a tessutur-d taruka igan am yiwen n uɛekkaz yesɛan azal n lmitra deg teɣzi.
Yiwen n yixef yebḍa ɣef sin n yifurkan n mraw ar mraw d semmus n yisenṭimen.
Gar-asen i d-tettɛedday tewḍuft n taduṭ yettwaqqen deg tlemmast-is ɣer truka s kra n ṭṭelqa.
Nna Mennun ad terr ddaw n teɣruḍt-is tazelmaḍt tama wadda n truka-nni.
S ufus-is ayeffus ad d-teskuṭṭef cwiṭ n taduṭ seg tewḍuft-nni ara tebren ɣef yiẓdi d amecṭuḥ.
S udebbuz n telkin d umcaḥ n terbutin ad tberren iẓdi-nni.
Isirigen n taduṭ ad ttelmen, ad uɣalen d yiwen n lxiḍ arqaq yettlen ɣef yiẓdi.
Mi ara yeččar, ided-nni ines ad t-id-tesker.
Akka tura, Nna Mennun theyya-d ifassen n uḍraf d kra n tkurin n yided.
Nna Mennun theyya-d akk leḥwal n uẓeṭṭa acku azekka n ssebt ad tger aẓeṭṭa-ines.
D aɛdil ara tẓeḍ.
Way Akli ! Kker ad tezluḍ ayaziḍ-ihin azewwaɣ.
Ternuḍ amellal-ihin, azekka d imensi n tsegrut.
Yerbeḥ a yemma.
I as yerra Wakli i yemma-s.
I tenna Nna Mennun.
Imir-nni kan i d-isuffeɣ Wakli ayaziḍ-nni azewwaɣ amaɣbun seg ukantu-ines.
Yesqaqay s ṭṭelq n ugerjum-is amzun yeɛqel s wayen ara yeḍrun yid-s akka n kra n ddqayeq ɣer sdat deg ufrag.
Mi yessers yiwen n uḍar-is ɣef wafriwen-is yeldin, yemma-s teṭṭef iqejjiren-is s ufus azelmaḍ.
S ufus-is ayeffus teṭṭef tama wadda n temgerḍt n uyaziḍ.
Akli s ufus-is azelmaḍ ɣeṭṭef tama ufella.
S ufus-is ayeffus yeṭṭef afus n ujenwi n Dukduk i yessemsed imir-nni kan ɣef yiwen n ublaḍ.
Isemma, yenna ayen zliɣ d leḥlal, Issers tama taqeḍɛant n lmus ɣef yiri n ufrux.
Itekka fell-as yuɣal ijbed-d s lexfafa lmus-nni ɣur-s, din din yerra-t akkin, idammen ẓgen-d.
I sin yid-sen i serrḥen i uyaziḍ immezlen, iman iteffeɣ seg-s netta ittexbibiḍ ɣef leblaḍ n ufrag.
Mi fukken s uyaziḍ azewwaɣ, din din uɣalen s amellal i iḍefren gma-s.
Cabḥa tesseḥma-d aman, deg-sen ara terr iyuzaḍ-nni akken ad ten-treyyec s shala.
Mi d-yeggra ala uqesbuḍ-nsen, teldi-ten i sin deg uɛebbuḍ s ujenwi, tekkes-d ijeɛbuben-nsen, tefka-ten i yimcac.
Ma d tisiswa, tiqinsawin, ulawen, tger-iten deg tqedduḥt, ad ten-id-teqlu ɣef yimensi.
Mennad werǧin yeqqar-d azul.
Azul. Isem-iw Tom. I kečč isem-ik?
Azul. Isem-iw Tom. I kemm isem-im?
Azul fell-ak. Isem-iw Tom. I kečč isem-ik?
Azul fell-am. Isem-iw Tom. I kemm isem-im?